Document ID: 32007R0688

A BIZOTTSÁG 688/2007/EK RENDELETE
(2007. június 19.)
a 2771/1999 rendeletnek az értékesítésre kínált intervenciós vaj betárolása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. cikkére,
mivel:
(1)
A vaj- és tejszínpiaci intervenció tekintetében az 1255/1999/EK tanácsi rendelet alkalmazásával kapcsolatos részletes szabályok megállapításáról szóló, 1999. december 16-i 2771/1999/EK bizottsági rendelet (2) 21. cikke előírja, hogy az intervenciós vajkészletek értékesítése a 2006. szeptember 1-jéig betárolt vajra vonatkozik.
(2)
A vajpiac helyzetét és az intervenciós raktározásban lévő vajmennyiségeket tekintve helyénvaló értékesítésre rendelkezésre bocsátani a 2007. június 1. előtt betárolt vajat.
(3)
A 2771/1999/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2771/1999/EK rendelet 21. cikkében a „2006. szeptember 1.” dátum helyébe „2007. június 1.” lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. június 19-én.

Labels: 3
17